CELEX: 62008CN0522
Language: sl
Date: 2008-11-28 00:00:00
Title: Zadeva C-522/08: Predlog za sprejetje predhodne odločbe, ki ga je vložilo Naczelny Sąd Administracyjny (Republika Poljska) 28. novembra 2008 – Telekomunikacja Polska S.A., Varšava, proti direktorju Urząda Komunikacji Elektronicznej

21.3.2009   
            
            
               SL
            
            
               Uradni list Evropske unije
            
            
               C 69/18
            
         Predlog za sprejetje predhodne odločbe, ki ga je vložilo Naczelny Sąd Administracyjny (Republika Poljska) 28. novembra 2008 – Telekomunikacja Polska S.A., Varšava, proti direktorju Urząda Komunikacji Elektronicznej
   (Zadeva C-522/08)
   (2009/C 69/32)
   Jezik postopka: poljščina
   Predložitveno sodišče
   Naczelny Sąd Administracyjny
   Stranki v postopku v glavni stvari
   
      Tožeča stranka: Telekomunikacja Polska S.A., Varšava
   
      Tožena stranka: Direktor Urząda Komunikacji Elektronicznej
   Vprašanji za predhodno odločanje
   
               1)
            
            
               Ali v skladu s pravom Skupnosti države članice lahko uvedejo prepoved pogojevanja sklenitve pogodbe o opravljanju storitev z nakupom druge storitve (vezana prodaja) za vsa podjetja, ki opravljajo storitve na področju telekomunikacij, zlasti, ali takšen ukrep ne presega tega, kar je nujno za dosego ciljev direktiv telekomunikacijskega paketa (Direktiva 2002/19/ES Evropskega parlamenta in Sveta z dne 7. marca 2002 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju (1); Direktiva 2002/20/ES Evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (2); Direktiva Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (3); in Direktiva 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (4))?
            
         
               2)
            
            
               V primeru pritrdilnega odgovora na prvo vprašanje, ali je glede na pravo Skupnosti nacionalni regulativni organ pristojen za nadzor spoštovanja prepovedi iz člena 57(1), točka 1, zakona z dne 16. julija 2004: – Prawo telekomunikacyjne (Dz. U. št. 171, pozicija 1800 z upoštevnimi spremembami)?
            
         
      (1)  UL L 108, 24.4.2002, str. od 7 do 20.
   
      (2)  UL L 108, 24.4.2002, str. od 21 do 32.
   
      (3)  UL L 108, 24.4.2002, str. od 33 do 50.
   
      (4)  UL L 108, 24.4.2002, str. od 51 do 77.